Lys er ikke bare lys! – *er LED lys godt?*

*Arkitekt Asger Bay Christiansen, ABC Lys.*

Onsdag den 21. januar kl. 19.30 til ca. 21.30 i Det Grønne Pakhus, Gammel Rønnevej 17A i Nexø.

Lys er ikke bare lys! – siger arkitekten Asger Bay Christiansen – også kendt som ”asger bc”.

Det kunne PH – den store lysmester arkitekten Poul Henningsen også have sagt, og Asger og PH har to ting til fælles: arbejdet med blændfrit smukt og funktionelt lys – og aversion mod lysrørslys. Asger er da også gennem flere led lærling af PH, og kæmper blandt andet for ”flimmerfrit” lys.

PH skabte lamper til glødepæren – det har Asger også gjort. Vi ved ikke hvad PH ville have gjort, hvis han havde oplevet at glødelampen skulle ”dø”, og nu også halogenpærerne, men Asger har taget kampen op, og ”moderniserer” sine lamper til vor tid løsen – LED lys.

Vi har i de seneste år været meget igennem, med sparepærer, der faktisk er lysrør, mere eller mindre indpakket – for at spare energi, men det har været på bekostning af lyskvaliteten, især farveopfattelsen. Her er LED lys det bedste bud af alle sparepærerne.

Vi skal lære at vurdere pærerne efter *lumen*, lysstyrken, *kelvin*, lysets farve og endelig *Ra-værdien*, der er et mål for farvegengivelsen - men det er der sjældent oplysninger om. Dagslyset og glødelampen har en Ra-værdi på 100. De almindelige LED pærer har omkring Ra 80-85, men det kan lade sig gøre at få Ra-værdien helt op på 98 – det vil Asger fortælle om.

Man kan også spare energi ved at afskærme lyskilden, så den ikke blænder – så kan lysstyrken nemlig sættes ned. Man skal ikke se lyskilden, men det lyskilden belyser.

Lyset og lamperne skal give spændende lys – og skygger, gøre rummede ”rumlige”, markante og behagelige at være i. Lamperne kan udformes, så de spreder eller samler lyset, rette det et bestemt sted hen – som arbejdslys, som orientering eller belysning, som f.eks. af billeder på en væg eller på ting, hvor formen skal kunne opfattes smukt og godt.

Også dette skal en ”lysmager” kunne – at være ”lampemager”. Det kunne PH, og det kan Asger.

Asger vil i Det Grønne Pakhus fortælle om især LED lyset kvalitet på godt og ondt, og vise hvordan man med lamperne – armaturerne – kan arbejde med lyset, så det bliver funktionelt, spændende og levende.

Anskaffer man lamper i god kvalitet og lyskilde i god kvalitet, så får man en lang levetid, og det er bæredygtigt.

PH har sagt: *Lad være med at tro, at der er noget der hedder billigt lys*. Det gjaldt lamperne, nok ikke så meget lyskilden, men det gør det i dag – LED lyskilder i god kvalitet er dyre, men de bruger altså lidt energi og holder længe – det er bæredygtigt.

Arrangementet er en af Arkitektforeningens interesseområder i vores Arkitekturpolitik for Bornholm.

Arrangementet er offentligt, private som professionelle er velkomne - og det er gratis.

***Arkitektforeningen Bornholm - i samarbejde med Det Grønne Pakhus***

Niels-Holger Larsen, 21463977, nielsholgerlarsen@gmail.com

Find uddybning her: <http://abclys.com/asger-bay-christensen-manden-bag-lamperne/>

* Og her: <http://kulturarvbornholm.weebly.com/lys.html>